
COMUNICAT
[bookmark: _Hlk67471480]Operatorul de transport și sistem și operatorii de distribuție a energiei electrice au obligația de a investi în anul 2021, cel puțin 1.684 milioane lei  

ANRE a aprobat pentru operatorul de transport și sistem și operatorii de distribuție a energiei electrice concesionari, pentru anul 2021, investiții totale de cel puțin 1.684 milioane lei. Lucrările de investiții au ca scop îmbunătăţirea indicatorilor de performanţă a serviciului, a siguranței în funcționare, reducerea costurilor de operare şi mentenanţă, întărirea rețelelor pentru creșterea capacităţii de racordare la rețea a utilizatorilor, creșterea eficienței energetice și realizarea sistemelor de măsurare inteligentă.
Situația investițiilor planificate a se realiza din surse proprii, aferente planurilor asumate de operatori pentru anul 2021, este redată în tabelul de mai jos:
	OPERATOR RETEA/ Investiții din surse proprii 
	Prognoză an 2021 
       (mil. lei)

	
	

	 CN TRANSELECTRICA  
	330

	 E-Distribuție Muntenia 
	215

	 E-Distribuție Banat 
	127

	 E-Distribuție Dobrogea 
	105

	 DELGAZ GRID  
	150

	 Distribuție Energie Oltenia 
	207

	 Distribuție Energie România - zona Muntenia Nord 
	176

	 Distribuție Energie România - zona Transilvania Nord 
	187

	 Distribuție Energie România - zona Transilvania Sud 
	187



Suplimentar față de planul anual de investiții aprobat pentru fiecare operator de distribuţie, operatorii au obligația  de a  finanța  realizarea instalaţiilor de racordare a clienţilor casnici precum și a clienților finali noncasnici a căror instalație de racordare este mai mică de 2500 metri. 

